|  |  |  |
| --- | --- | --- |
|  | ФОРМУЛЯР | Индекс: Фо 03.08.01-02 |
| Издание: П |
| КВАЛИФИКАЦИОННА ХАРАКТЕРИСТИКА | Дата:.28.112016 год. |
| Страница 1 от 4 |

**МЕДИЦИНСКИ УНИВЕРСИТЕТ -ПЛЕВЕН**

# МЕДИЦИНСКИ КОЛЕЖ

## **УТВЪРЖДАВАМ:**

**РЕКТОР НА МУ:**

**/Проф. д-р Сл. Томов,дмн/**

### КВАЛИФИКАЦИОННА

### ХАРАКТЕРИСТИКА

**НА СПЕЦИАЛНОСТ ,, МЕДИЦИНСКА КОЗМЕТИКА ”**

#### **ОБРАЗОВАТЕЛНО–КВАЛИФИКАЦИОННА СТЕПЕН ,,ПРОФЕСИОНАЛЕН БАКАЛАВЪР”**

**ОТ ПРОФЕСИОНАЛНО НАПРАВЛЕНИЕ ,, ЗДРАВНИ ГРИЖИ“**

**ПРОФЕСИОНАЛНА КВАЛИФИКАЦИЯ „ МЕДИЦИНСКИ КОЗМЕТИК ”**

**ПРОДЪЛЖИТЕЛНОСТ НА ОБУЧЕНИЕТО ТРИ ГОДИНИ**

**РЕДОВНО ОБУЧЕНИЕ**

**Утвърдена от АС на МУ-ПЛЕВЕН на 28.11.2016 год.**

|  |  |  |
| --- | --- | --- |
|  | ФОРМУЛЯР | Индекс: Фо 03.08.01-02 |
| Издание: П |
| КВАЛИФИКАЦИОННА ХАРАКТЕРИСТИКА | Дата:.05.10.2015 год. |
| Страница 2 от 4 |

**І. ОБЩА ХАРАКТЕРИСТИКА НА ПРОФЕСИЯТА “МЕДИЦИНСКИ КОЗМЕТИК“ с образователно-квалификационна степен „Професионален бакалавър” от професионално направление „Здравни грижи” и образователни цели**

Медицинският козметик се обучава в тригодишен курс редовна форма на обучение по специалност ,,Медицинска козметика” от професионално направление „Здравни грижи”. Той е лице с висше образование, получило диплом от Медицински колеж, обучението в който отговаря на изискванията на Закона за висшето образование и Наредбата за ЕДИ за образователно-квалификационна степен ,,Професионален бакалавър”.

Медицинският козметик е част от здравния екип със свои специфични задачи и професионална отговорност. Той работи съвместно и във взаимодействие с лекаря като изпълнява различни дейности за поддържане здравето на кожата, подбора на необходимите медико-профилактични, физиотерапевтични и лечебни процедури с цел лечение на възникнали кожни заболявания, съхраняване на кожната еластичност и свеж вид, забавяне на възрастовите промени и коригиране на кожните несъвършенства.

Медицинската козметика заема все по-голям дял от терапевтичния арсенал в дерматологията и грижите за кожата. Това предполага нов поглед върху образованието на лицата, които предоставят консултативни и козметични услуги самостоятелно или в екип с други медицински специалисти.

Новото образователно равнище и медицинското профилиране, получавани в Медицинските колежи по специалност „Медицинска козметика” с тригодишен курс на обучение, разширяват обема на знания и практически умения. Получената професионална компетентност позволява на медицинския козметик да намери успешна реализация в по-голям брой области на медико-козметичната практика.

Тенденцията обучението на медицински козметици да се осъществява в сферата на висшето медицинско образование е научно и практически обоснована и икономически релевантна. Изискването преподавателите за лекционните курсове да са хабилитирани лица със съответната научна специалност гарантира иновация на преподаваните знания. Системата за контрол и проверка във ВУ обезпечава качеството на подготовката.

Дипломираният медицински козметик е най-високото ниво на професионална и практическа подготовка. Това предполага по-високо качество на предоставяните козметични услуги и процедури, повече надеждност в медицинските козметични манипулации чрез академично обучение и конкурентноспособност на теоретичните и практически знания и придобиването на специфични компетенции, целящи професионално и компетентно упражняване на професията, развиване автономността с цел поемане на лична отговорност.

За осъществяване на тези функции Медицинският козметик трябва да притежава солидни теоретични знания, солидна професионална квалификация, култура и морално-етични качества.

**ІІ. ОБЕМ НА ТЕОРЕТИЧЕСКА И ПРАКТИЧЕСКА ПОДГОТОВКА И ДЕЙНОСТИ, КОИТО МЕДИЦИНСКИЯТ КОЗМЕТИК ИЗВЪРШВА**

Обучението по медицинска козметика основно е насочено в няколко направления:

* Консултиране на клиента;
* Диагностика на кожата;
* Извършване на козметични процедури.

Обучението цели да даде общи и специализирани медицински знания и специфични професионални умения, гарантиращи изпълнение на изискванията за съвременно съдържание на професията.

|  |  |  |
| --- | --- | --- |
|  | ФОРМУЛЯР | Индекс: Фо 03.08.01-02 |
| Издание: П |
| КВАЛИФИКАЦИОННА ХАРАКТЕРИСТИКА | Дата:.05.10.2015 год. |
| Страница 3 от 4 |

Постигането на образователните цели и изграждането на професионална компетентност на Медицинския козметик, отговаряща на изискванията на съвременното общество, се гарантира от съдържанието на Учебния план на специалността и организацията на обучението по специалността

в Медицински колеж – Плевен чрез получаване на знания по редица биомедицински, социални, медико-етични, профилни и специализиращи учебни дисциплини.

1. Биомедицински, социални и медико-етични дисциплини

* Познава строежа и функциите на човешкото тяло;
* Владеенето на латински език и медицинска терминология гарантират правилно разчитане на лекарските предписания и да се избягват нежеланите грешки;
* Изучаването на чужд език дава възможност на медицинският козметик да следи новостите в науката и да повишава професионалните си знания и медицинска култура;
* На съвременния етап е необходима отлична компютърна грамотност за справяне с широко навлезлите в практиката съвременни апарати и специализиран софтуер;
* Медицинският козметик трябва да познава въпросите, свързани с условията на труд и опазване на собственото здраве при работа с клиенти, да познава влиянието на околната среда върху здравето на човека;
* Познава основите на здравословното и диетичното хранене;
* Познава и владе е средствата за комуникация, прилага морално-етични и деонтологични норми на поведение, зачитатавтономността на пациента/клиента;
* Информира клиента за предстоящите манипулации и процедури;
* Има изградени умения за работа в екип, сътрудничество и взаимно уважение;
* Позвана методите за промоция на здраве;
* Може да оказва долекарска помощ при внезапно възникнали живото застрашаващи ситуации при отсъствие на лекар, познава принципите и алгоритмите на поведение при възникнали бедствени ситуации;
* Познава здравното и трудовото законодателство;
* Има основни знания по Мениджмънт на козметичните услуги;
* Познава организацията на работа и изискванията за работното място;
* Участва активно в обучението на стажанти и студенти, друг персонал;
* Има необоходимите знания за участие в научни и експериментални дейности и разработване на проекти.

1. Профилни и специализиращи дисциплини

* Познава физиологичните промени на кожата;
* Идентифицира козметичните недостатъци на кожата;
* Познава причините за патологичните промени на кожата и дерматологичните и дерматоалергичните заболявания;
* Познава и може да извършва общи и медико-козметични грижи за кожата и тялото, познава и изпълнява декоративни и естетически козметични процедури;
* Познава характера, физиологичното и лечебно действие на различните козметични средства и процедури;
* Познава технологията на лечебно-козметичните препарати и основите на фармакологията;
* Познава действието на физиотерапевтичните фактори и използва физиотерапевтичните методи в козметиката – ФТ, класически, лечебни и нетрадиционни масажни техники, апаратния масаж, масажните практики от източни и западни системи, лечебна гимнастика на лице, балнеологични процедури, СПА и Уелнес процедури в козметиката;
* Умее да провежда водни процедури, почистване и грижи за кожата и кожните придатъци, приготвяне и използване на различни видове маски, пилинг, обезкосмяване и др.

|  |  |  |
| --- | --- | --- |
|  | ФОРМУЛЯР | Индекс: Фо 03.08.01-02 |
| Издание: П |
| КВАЛИФИКАЦИОННА ХАРАКТЕРИСТИКА | Дата:.05.10.2015 год. |
| Страница 4 от 4 |

* Познава основните принципи и устройството на съвременните апарати, използвани в козметиката, правилно манипулира с тях, като ги предпазва от повреди.
* Медицинският козметик има основни знания относно методите на вземане на биологичен материал за изследване, неговото изпращане, транспортиране и съхра­нение и разпознава отклоненията в клинико-лабораторните норми.

**ІІІ. ПРОФЕСИОНАЛНА РЕАЛИЗАЦИЯ**

Получената професионална компетентност гарантира успешна реализация и професионално изпълнение на задълженията в следните области на медико-козметичната практика:

* Дерматологични, дерматокозметични и физиотерапевтични центрове;
* Козметични кабинети и салони;
* Центрове за красота;
* Балнеологични, Уелнес-, СПА- и таласотерапевтични центрове;
* Фирми за производство на козметични средства;
* Клиники по пластична /естетична, козметична/ хирургия;
* Маркетинг продажби в дрогерии и магазини за козметични средства;
* Дистрибутор на козметични средства;
* Преподавател по практика в Професионалните гимназии по козметика и Регионалните занаятчийски камари.

**ІV. ПРОДЪЛЖАВАЩО ОБУЧЕНИЕ**

**Медицинският козметик:**

* Може да продължи образованието си по бакалавърска и магистърска програма по Управление на здравните грижи;
* Поддържа високо ниво и повишава системно квалификацията си чрез различни форми на продължаващо следдипломно обучение;
* За работа в тясно специализирана област, медицинският козметик получава допълнителни следдипломни квалификации;
* Участва в профилактични и образователни дейности.